Michael Aranda - HP-nál Web Developer

Az Ecma International - European Computer Manufacturers Association - 1961-ben alakult azért, hogy standardizálja az európai számítógépes rendszereket.

ECMA-262 - Ez maga a szabvány, amit az Ecma International adott ki, ez tartalmazza a script nyelvek részletes leírását, tehát hogy mire valók, mi a céljuk.

Szkript nyelvek - A szkript nyelvek tipikusan egy adott alkalmazás vagy működési környezet vezérlését teszik lehetővé utasítások segítségével. Hogyha át akarnánk helyezni másik kontextusba, akkor azt lehetne mondani, hogy pl a "walk" vagy "jump" utasításokhoz szükség van mondjuk egy kutyára, hogy véghezvigye őket.

ECMAScript - Az ECMA-262 a szabvány neve, ami leírja magát az ECMAScript szabályait, részleteit és elveit, tehát ez egy specifikáció, ami alapján elmondhatjuk, hogy az adott nyelv valóban ECMAScriptnak megfelelő. A NetScapenél dolgozó Brendan Eich fejlesztette ki, hát gondolom nyilván nem egyedül. Először Mochának lett elnevezve, majd LiveScriptnek, aztán JavaScriptnek. Körülbelül egy évvel később jött fel ez az ECMAScript név, ami egy kompromisszum volt a NetScape és a Microsoft, meg egy rakás másik cég között. Eich nem volt túlságosan oda ezért a névért, azt nyilatkozta, hogy ez egy szükséges rossz, a viták elkerülése miatt, de szerinte úgy hangzik, mintha egy bőrbetegség elnevezése lenne.

JavaScript - Egy olyan szkript nyelv, ami megfelel az ECMAScript specifikációjának, tulajdonképpen azon alapul. Ha elolvasod az ECMAScript elveit, akkor megtanulod, hogyan hozz létre egy szkriptnyelvet, nos a JavaScript dokumentációjával ezt megtanulod használni is.

Amikor az emberek a JavaScriptet az ECMAScript egyik dialektusának hívják, akkor ezt úgy értik, mint amikor például a kínai nyelv nyelvjárásairól beszélnek. Bár, ez talán pont rossz példa, mert elég rosszul értik meg egymást különböző dialektusok beszélői :D ott inkább politikai okokból hívják őket összefoglalóan kínai nyelvnek. Szerintem egy cseh-szlovák párhuzam találóbb lenne, ott tényleg nagyon nagy a közös megérhetőség, én pl. csehül beszéltem a szlovák userekkel is munkában. Egy dialektus a szókincs és a nyelvtan nagy részét a parent languageből veszi, csak elég mértékben különbözik, hogy dialektusnak hívjuk, de mégse eléggé ahhoz, hogy különálló nyelvnek.

A JavaScript javarészt az ECMAScriptből implementálja a szabályait, de egy pár különbség azért van. A **Mozilla Developer** oldalán ezeket meg lehet tekinteni, én most nem beszélek ezekről, mivel ahogy megnéztem, ezekről még nem tanultunk, szóval úgyse értenénk.

Az ECMAScript 6 az ECMA-262 hatodik kiadása (jelenleg nyolc létezik, az utolsó tavaly júniusban jött ki, bár hogy ha úgy nézzük, akkor a negyedik sose jelent meg). Ebben elég látványos változások vannak, én úgy tudom, hogy az Arrow syntax is ekkor került bevezetésre. Az a baj, hogy nagyon sok böngésző ezt egyelőre nem támogatja, pl. Internet Explorer, Microsoft Edge - legalábbis a cikk irásakor ez az állapot uralkodott. Hogy ezt kiküszöböljük, van egy nagyon jó kis transpiler, a Babel, amely teljesen átfordítja az ECMAScript 6-ot 5-re, ami viszont minden böngésző által támogatott.

Az végére egy kis vicces szösszenet, hogy vajon melyik volt előbb, a JS vagy az ES? A JS-t 1996-ban írták meg, illetve azt hiszem 95 decemberében kezdték, de csak tavasszal jött ki. Pár hónappal később elkezdték kidolgozni az ES standardjait is. Egy évvel későb a JS-t leadták szabványosításra, viszont fel is használták a szabvány tökéletesítésére. Tehát jogos a kérdés, hogy melyik volt előbb, hiszen az egyik a másikon alapszik.